פני (המפץ הגדול)

אישיות

המאפיין המרכזי בדמותה של פני הוא הופעתה החיצונית. עוד מהסצנה הראשונה בה היא מופיעה היא מתוארת כאישה מושכת וקו זה ממשיך לאורך העונות. פני נחשבת ליפה לא רק בעיניי לאונרד אלא בעיני כל בני החבורה, כולל הנשים. בניגוד לשאר הדמויות המרכזיות בסדרה, לפני אין השכלה גבוהה או ידע נרחב בתחומים שונים, והיא מפגינה רתיעה ושעמום מכל סוג של המדע. יש לה גם קעקוע בסינית מקועקע על הישבן אשר, לדבריה, משמעותו היא "אומץ" (בסינית: 勇) אך מתגלה על ידי שלדון שמשמעותו היא "מרק" (סינית פשוטה: 汤; הסינית המסורתית: 汤). עם זאת, פני היא בעלת כישורים חברתיים טובים בהרבה משל המדענים ובקיאה מאוד בתרבות הפופ.
אף על פי שפני לרוב אדיבה, יש בה חספוס מסוים שמתעצם לעומת שאר הדמויות בסדרה. לאונרד השווה אותה לענק הירוק כשהיא מתרגזת, בעוד ששלדון פעם אמר לסטיוארט חברו שהיא "תהלום [בו] כמו וולברין חולה בכלבת" אם סטיוארט יעיר אותה.
כישורי הנהיגה של פני לקויים. היא מתעלמת מתמרורי עצור, נוהגת מהר מדי, אינה שולחת את הרכב לתיקון גם כאשר מהבהבת נורית אזהרה ואף לא תיקנה את מראת הצד בצד הנוסע במכונית שלה ב"במגרש חניה בהוליווד".
לפני היו כמה היתקלויות עם החוק ומובהר שיש לה כמה דו"חות חניה שטרם שולמו.
שם המשפחה המקורי של פני לא נחשף עדיין, אך ביל פארדי, אחד מיוצרי הסדרה, הצהיר כי בסופו של דבר השם יתגלה. (בסופו של דבר הוא לא התגלה עד סוף הסדרה)

משפחה

לא הרבה מוזכר על המשפחה של פני, מלבד אבא שלה וויאט (קית' קרדין) שמנסה לגרום לה להתנהג כמו בן, אבל על פי הדיווחים שלה ניתן להסיק שמשפחתה אינה מתפקדת. בפרק הפיילוט, פני סיפרה לראג' על אחותה שירתה בגיסה. בפרק אחר, פני הולכת עם החבר'ה לחנות הקומיקס לקנות מתנה לאחיינה בן ה-13.
כאשר אמו הפסיכיאטרית של ליאונרד שוחחה עם פני, פני חשפה בפניה כמה מבעיות הילדות שלה.
פני הזכירה שיש לה אח עם עונש מאסר על תנאי, שלדבריה הוא "סוג של כימאי". בפרק אחר היא מבקשת מאלוהים שיעזור לאחיה להפסיק להכין קריסטל מת' ("אבל בלי לערב את המשטרה").

ידידות עם שלדון

פני, בדומה לדמויות אחרות בסדרה, מגלה קושי לתקשר עם שלדון קופר, והשניים אף התעמתו מספר פעמים. השחקן ג'ים פרסונס, אשר משחק את שלדון, תיאר את הדמויות כ"קטבים מנוגדים".
באחד הפרקים, שלדון מנסה "לשפר" את פני באמצעות מתן שוקולד על מה שהוא רואה כ"התנהגות נכונה", כמו התניה אופרנטית עם חולדות מעבדה. כפי ששלדון ציין, פני לעיתים קרובות מכנה מישהו "מותק" יחד עם עלבון דק ומוסתר.
למרות הקשיים בתקשורת בין פני ושלדון, בין השניים מתקיימת ידידות שבאה לידי ביטוי פעמים רבות במהלך הסדרה (דבר שאף מעורר קינאה לעיתים אצל חברתו של שלדון: איימי פארה פאולר). למשל, פני טיפלה בשלדון כשהוא חלה ואילו שלדון עזר לפני כשפרקה את הכתף. הוא אף הלווה לה כסף כשהיו לה בעיות כלכליות ואילו פני נתנה לשלדון במתנה מפית חתומה על ידי לנרד נימוי שנימוי השתמש בה. בתמורה, העניק שלדון לפני מספר רב של סלי מוצרי אמבטיה ואחר כך נתן לה, על אף סלידתו ממגע, חיבוק ארוך, בניגוד לנטייתו שלא ליצור מגע פיזי עם אנשים. לעיתים פני ולאונרד יחד מתנהגים כמו ההורים של שלדון.

תכונות חנוניות

לאורך הפרקים הוכח שכמה מתכונותיה חנוניות למדי, במכוון או שלא במכוון.
במקרה אחד, פני לעגה לרצונם של חבריה לאסוף צעצועי אספנות, אבל שלדון השיב לה על ידי ציון האוסף שלה של דובונים ודברים ילדותיים דומים.
לאחר הסבר קצר על ידי שלדון למשחק "Age of Conan", פני יצרה דמות בשם המלכה פנלופי. פני התמכרה למשחק, אך היא התגברה על התמכרותה כשהיא הבינה את חומרת מצבה כשהסכימה ללכת ל"דייט" וירטואלי בתוך המשחק עם הווארד.
פני הפגינה במספר מקרים ידע ב"מסע בין כוכבים", דבר שהפתיע אפילו אותה.

עבודה

התפקיד העיקרי של פני היא כמלצרית בצ'יזקייק פקטורי, אם כי באחד הפרקים בעונה הראשונה היא עובדת בתור ברמנית. בשנת 2010, כאשר השחקנית קיילי קווקו שברה את רגלה, פני הוצגה בעבודה כברמנית במשך מספר פרקים במהלך העונה הרביעית כדי להסתיר את הגבס שעל רגלה.
פני רואה את עצמה כשחקנית מקצועית וכל הזמן הולכת לאודישנים, אך לעיתים קרובות אינה מצליחה להיבחן או שהאודישן מתברר כשונה לחלוטין ממה שציפתה, כפי שקרה כאשר היא חשבה שהיא באודישנים לאוכל מסחרי לחתולים ובמקום זה התברר לה שהליהוק הוא בשביל פורנו. בפרק הבכורה בעונה 5, פני מתוסכלת מחוסר ההצלחה שלה כשחקנית, והיא שוקלת לזמן קצר לחזור לנברסקה עד שהיא מצליחה להתקבל לפרסומת למשחה נגד טחורים.
בעונה השביעית היא חווה משבר מקצועי שמשתלב עם המשבר המקצועי של שלדון.
בעונה השמינית, היא מתחילה לעבוד כמוכרת תרופות. בשלב כלשהו, מתוודע ללאונרד שפני מרוויחה יותר ממנו, והוא מתחיל להרגיש מעט מאוים.

יחסים

בפרק הראשון של הסדרה, פני עברה לגור במסדרון מול לאונרד ושלדון בגלל הפרידה מהחבר שלה, קורט, לאחר ארבע שנים ביחד. היא אמרה שהיא עדיין אוהבת אותו למרות בגידתו בה. קורט מופיע מספר פעמים נוספות כשהוא מנסה לחזור להיות יחד עם פני, והוא נחסם בדרך כלל על ידי לאונרד.
כבר מתחילת הסדרה, ההתאהבות של לאונרד בפני הפכה לכוח המרכזי שמניע את הסדרה. הווארד גם מגלה עניין בה אך נדחה על ידי פני פעם אחר פעם בגלל התנהגותו הגסה. ראג' גם כן מעוניין בפני אך מכיוון שאינו מסוגל לדבר עם נשים אלא אם כן הוא שיכור או חושב שהוא שיכור, קשר זה לא מתממש. שלדון הוא היחיד מבין ארבע הדמויות הגבריות הראשיות שלא הביע מעולם עניין רומנטי בה.
בניגוד לשאר הדמויות הראשיות, פני יוצאת לדייטים פעמים רבות, ויש לה קשרים רומנטיים רבים במהלך הסדרה. בפרק הפתיחה בעונה הרביעית, שלדון משתמש בחישובים של הסתברות כדי להעריך שפני יצאה עם כמעט 180 אנשים מאז שהיא התחילה לצאת בגיל 14, ושכבה עם "30.96" מהם (הוא מעגל את זה ל-31). פני הכחישה זאת בתוקף, אך נראית מדוכאת. לעיתים עולה מדבריה שהיא קלה להשגה.
בסדרה מוצע כאילו לאונרד הוא זה המעוניין בפני עד שלבסוף היא מסכימה ונוצר ביניהם קשר "כנגד כל הסיכויים", אף על פי שלמעשה לאונרד הוא, קרוב לוודאי, הבחור הנחמד ביותר איתו קיימה מערכת יחסים. ניתן לראות זאת במספר הזדמנויות ביניהן העובדה שפני מספרת לאביה שהיא ולאונרד שוב יחד, אף על פי שנפרדו, מכיוון היא רוצה שאביה יהיה מרוצה. כל הבחורים האחרים שפני פוגשת בסדרה הם בעיקר יפים אך לרוב אינם מתייחסים אליה כראוי או טיפשים. בשלב מסוים בסדרה בתקופה בה פני ולאונרד היו פרודים פני יצאה עם בחור בשם ז'אק בחור המתעניין במדע חרף העובדה שאינו מבין בנושא, דבר המוביל לירידות מצד ארבעת המדענים ובסופו של דבר לפרידה. בהמשך הסדרה מתברר שהקשר הוביל לנישואים, לאונרד הפציר בפני להתגרש מז'אק והיא אכן עשתה זאת.
לפני יש, על פי דבריה, בעיה עם מחויבות. היא נרתעת מהקשר על לאונרד כאשר היא מבינה את המחויבות הרגשית העמוקה בין שניהם. לאחר שהוא אומר שהוא אוהב אותה- הם נפרדים. למרות זאת היא אינה מסוגלת לוותר עליו לחלוטין; הם נשארים בידידות והיא בוכה כאשר הוא מתחיל בקשר עם פרייה.
לאונרד יוזם את חידוש הקשר ביניהם, בסוף העונה השביעית היא שוב מציעה לו נישואין והפעם הם מתארסים. בתחילת העונה התשיעית הם מתחתנים.

פיתוח

בפיילוט המקורי של הסדרה התפיסה של הדמות הנשית הראשית הייתה שונה מאוד. לדמות קראו קייטי, והיא נחזתה כמו "אישה שחושלה ברחוב, קשוחה ומחוספסת מבחוץ ופגיעה מבפנים". שלדון ולאונרד היו "הגישה שלה להיות ישירה, כדי להציג את קייטי האמיתית והרגישה". לתפקיד לוהקה אמנדה וולש. עם זאת, הקהל הגיב לדמות, באופן שבו הוצגה, בצורה שלילית. בעקבות כך, השחקנית הוחלפה והתפקיד שוכתב. טום ג'יחה, העיתונאי של "דרום פלורידה סאן סנטינל", כתב על קווקו: "לדמות שלה היה פוטנציאל להיות פרחה אבל היא פיתחה אותה לדמות עגולה ומורכבת, שהיא לא סופר חכמה כמו שאר הדמויות, אבל חכמה בכל כך הרבה דרכים".